**วิเคราะห์ผลการประเมินฯ**

| **มาตรการส่งเสริมคุณธรรมและความโปร่งใสภายในหน่วยงานของเทศบาลตำบลเมืองศรีไค ในปี พ.ศ. 2566** | | | | | |
| --- | --- | --- | --- | --- | --- |
| **ประเด็น** | **วิเคราะห์ผลการประเมิน** | **วิธีการนำผลการวิเคราะห์**  **ไปสู่การปฏิบัติ** | **การกำหนดขั้นตอน**  **หรือวิธีการปฏิบัติ** | **ผู้รับผิดชอบหรือ**  **ผู้ที่เกี่ยวข้อง** | **ระยะเวลา** |
| **1.กระบวนการปฏิบัติงานที่โปร่งใสและมีประสิทธิภาพ** | **I8 หน่วยงานควรจัดให้บุคลากรภายในหน่วยงานได้มีส่วนร่วมในการจัดทำแผนการดำเนินงานและแผนการใช้จ่ายงบประมาณ (อ้างอิงจาก o11) หรือมีส่วนร่วมในกระบวนการกำกับติดตามแผนการดำเนินงานและแผนการใช้จ่ายงบประมาณให้เป็นไปตามวัตถุประสงค์ที่ตั้งไว้ (อ้างอิงจาก o12) เพื่อให้บุคลากรได้เข้ามามีส่วนร่วมให้เป็นไปตามวัตถุประสงค์ มีความคุ้มค่า และเกิดผลประโยชน์สูงสุดต่อประชาชน** | 1. จัดทำคู่มือสำหรับประชาชนในรูปแบบอิเล็กทรอนิกส์ โดยเผยแพร่ประชาสัมพันธ์ให้บุคลากร และประชาชนทราบผ่านระบบสารสนเทศ และช่องทางที่หลากหลาย  2. จัดทำ แผนผังแสดงขั้นตอน/ระยะเวลาให้บริการประชาชน.และระบุผู้รับผิดชอบงานให้บริการในทุกกระบวนงานให้ทราบ โดยเผยแพร่ประชาสมพันธ์ให้ประชาชนทราบผ่านช่องทางที่หลากหลาย เช่น เว็บไซต์ สื่อสังคมออนไลน์  3. จัดให้มีระบบและช่องทางการรับเรื่องร้องเรียนที่มีประสิทธิภาพ (สะดวก/รวดเร็ว/ตอบสนองในการแก้ไข) กรณีบุคลากรเลือกปฏิบัติและให้บริการโดยไม่เป็นธรรม เช่น ผ่านทางหมายเลขโทรศัพท์ สื่อสังคมออนไลน์ของหน่วยงาน อีเมลหน่วยงาน เว็บไซต์หน่วยงาน เป็นต้น | 1.จัดทำคู่มือหรือมาตรฐานการปฏิบัติงานตามภารกิจที่เกี่ยวข้องให้คลอบคลุมการให้บริการ  2. เพิ่ม E service ในภารกิจต่าง ๆ ให้ครอบคลุมการให้บริการ | สำนักปลัด | ไตรมาส 1 - ไตรมาส 4 ปีงบประมาณ 2566 |
| **2.การให้บริการและระบบ E-Service** | **i2 เจ้าหน้าที่ของหน่วยงานท่าน ปฏิบัติหรือให้บริการแก่บุคคลภายนอกอย่างเท่าเทียมกัน มากน้อยเพียงใด :** จะเห็นได้ว่า มีผู้ใช้บริการประมาณร้อยละ ยังเห็นว่าเจ้าหน้าที่ปฏิบัติหรือให้บริการไม่เท่าเทียมกันอยู่บ้าง ซึ่งวิเคราะห์ได้ว่า อาจจะเกิดจากความไม่เข้าใจในขั้นตอนการให้บริการในภารกิจนั้น ๆ หรือมีขั้นตอนที่อาจทำให้เข้าใจว่าเป็นการให้บริการแบบเลือกปฏิบัติได้  **e13 หน่วยงานมีระบบการให้บริการออนไลน์หรือไม่ :** จะเห็นได้ว่า มีผู้ใช้บริการบางส่วนน้อยกว่าร้อยละ ไม่ทราบถึงระบบการให้บริการออนไลน์ของหน่วยงาน ซึ่งวิเคราะห์ได้ว่า หน่วยงานควรคำนึงถึงการประชาสัมพันธ์ถึงบริการออนไลน์ของหน่วยงานที่มีอยู่อย่างต่อเนื่อง พร้อมการแสดงการอำนวยความสะดวกเมื่อเข้าใช้บริการออนไลน์ให้ผู้ใช้บริการได้รับทราบ และได้ทราบถึงขั้นตอน/ค่าธรรมเนียม (ถ้ามี) ในภารกิจการบริการนั้น ๆ เพื่อให้เข้าใจถึงขั้นตอนต่าง ๆ ว่ามีอะไรบ้างในภารกิจดังกล่าว  **o18 E-Service :** ในส่วนของ E service นั้น ได้วิเคราะห์ว่าจะมีการประชาสัมพันธ์อย่างต่อเนื่อง และให้จัดทำคู่มือการใช้งานบริการ E service เพื่อให้ผู้ใช้บริการสามารถเข้าใช้งานได้อย่างมีประสิทธิภาพ และเกิดประโยชน์อย่างแท้จริง | 1. พัฒนาการบริการสร้างมาตรฐานที่เท่าเทียมกัน เช่น การนำเทคโนโลยีมาใช้ในการจัดระบบคิว โดยพิจารณาให้เหมาะสมกับจำนวนผู้มารับบริการ  2..จัดให้มีระบบและช่องทางการรับเรื่องร้องเรียนที่มีประสิทธิภาพ (สะดวก/รวดเร็ว/ตอบสนองในการแก้ไข) กรณีบุคลากรเลือกปฏิบัติและให้บริการโดยไม่เป็นธรรม เช่น ทางหมายเลขโทรศัพท์ สื่อสังคมออนไลน์ของหน่วยงาน อีเมลหน่วยงาน เว็บไซต์หน่วยงาน เป็นต้น  3. กำหนดแนวทางในการชื่นชม ยกย่อง เพื่อสร้างขวัญกำลังใจให้แก่บุคลากรที่ให้บริการประชาชนตามมาตรฐานของหน่วยงานกำหนดไว้ รวมทั้งมีมาตรการในการดำเนินการกับบุคลากรที่ให้บริการโดยเลือกปฏิบัติและไม่เป็นธรรม เช่น การตักเตือน ภาคทัณฑ์ เป็นต้น  4.จัดทำบริการ E service ให้ครอบคลุมทุกภารกิจ เพื่ออำนวยความสะดวกและลดการใช้ดุลยพินิจของเจ้าหน้าที่  5.มีการประเมินความพึงพอใจของประชาชนผู้รับบริการต่อคุณภาพการให้บริการโดยประมวล  ความคิดเห็นผ่านช่องทางต่าง ๆเช่นกล่องหรือรับฟังความคิดเห็น ตู้ปณ. การจัดประชุมรับฟังความคิดเห็นการสัมภาษณ์รายบุคคล โทรศัพท์ โทรศัพท์สายด่วน ช่องทางออนไลน์ เป็นต้น และมีการรายงานผลให้ผู้บริหาร และนำมาปรับปรุงการบริการให้ดียิ่งขึ้น รวมทั้งเผยแพร่ ประชาสมพันธ์ให้บุคลากรองค์กรปกครองส่วนท้องถิ่น และประชาชนทราบ | 1.ตั้งคณะทำงานพัฒนา E service ให้ครอบคลุมภารกิจที่เกี่ยวข้องกับการให้บริการ  2.ประชุมคณะทำงานเพื่อหาวิธีการพัฒนาระบบการให้บริการให้ลดการใช้ดุลยพินิจมากที่สุด เช่น เพิ่ม E service ในภารกิจต่าง ๆ ให้ครอบคลุมการให้บริการ | สำนักปลัด | ไตรมาส 1 และ ไตรมาส 3 ปีงบประมาณ 2566 |
| **3.ช่องทางและรูปแบบการประชาสัมพันธ์เผยแพร่ข้อมูลข่าวสารภาครัฐ** | **e8 หน่วยงานมีช่องทางที่ท่านสามารถติชมหรือแสดงความคิดเห็นต่อการปฏิบัติงาน หรือการให้บริการหรือไม่ :** จะเห็นได้ว่า มีผู้ใช้บริการบางส่วนเห็นว่าช่องทางติชมหรือแสดงความคิดเห็นต่อการปฏิบัติงานนั้น ยังไม่ทราบว่ามีหรือไม่มี ประมาณร้อยละ ของผู้ตอบแบบประเมิน ซึ่งวิเคราะห์ได้ว่า การที่ผู้ใช้บริการไม่ทราบถึงช่องทางติดชมหรือแสดงความคิดเห็นต่อการปฏิบัติงาน ทำให้ไม่สามารถสะท้อนการบริการที่ได้รับได้ หน่วยงานควรต้องปรับปรุงจุดประชาสัมพันธ์ช่องทางติชมหรือแสดงความคิดเห็น ให้เห็นได้ง่ายเมื่อมีผู้มาใช้บริการ  **o9 Social Network :** วิเคราะห์ได้ว่า การเข้าถึงข้อมูลข่าวสารของผู้ใช้บริการกับหน่วยงานในยุคปัจจุบัน เป็นช่องทางที่เข้าถึงได้ง่าย หน่วยงานควรมีการพัฒนารูปแบบของข้อมูลข่าวสารหลากหลายในการประชาสัมพันธ์ | 1. การจัดให้มีและปรับปรุงศูนย์ข้อมูลข่าวสารตามกฎหมายวาด้วยข้อมูลข่าวสารของทางราชการ  2. จัดให้มีช่องทางการสื่อสารเพื่ออำนวยความสะดวกให้แก่ประชาชนผู้รับบริการที่จะติดต่อสอบถามหรือขอข้อมูล หรือรับฟังคำติชม/แสดงความคิดเห็นเกี่ยวกับการดำเนินงาน/การให้บริการของหน่วยงาน เช่น จัดให้มีหมายเลขโทรศัพท์เฉพาะที่มีเจ้าหน้าที่ของหน่วยงานให้บริการข้อมูลการบริการ แต่งตั้งเจ้าหน้าที่ผู้รับผิดชอบ เพื่ออำนวยความสะดวกให้แก่ประชาชนผู้รับบริการที่จะติดต่อสอบถามหรือขอข้อมูล หรือแสดงความคิดเห็นเกี่ยวกับการปฏิบัติงาน จัดให้มีช่องทางที่สื่อสารในรูปแบบต่าง | 1.ตั้งคณะทำงานพัฒนา ปรับปรุงรูปแบบข้อมูลข่าวสารให้สื่อสารได้ชัดเจน รวดเร็ว และเข้าใจง่าย ให้ครอบคลุมภารกิจ  2.ประชุมคณะทำงานเพื่อหาวิธีการพัฒนา ปรับปรุงรูปแบบข้อมูลข่าวสาร | สำนักปลัด | ไตรมาส 1 - ไตรมาส 3 ปีงบประมาณ 2566 |
| **4.กระบวนการกำกับดูแลการใช้ทรัพย์สินของราชการ** | **i19 ท่านรู้แนวปฏิบัติของหน่วยงานของท่านเกี่ยวกับการใช้ทรัพย์สินของราชการที่ถูกต้อง มากน้อยเพียงใด:** จะเห็นได้ว่ามีผู้มีส่วนได้ส่วนเสียภายใน ที่ยังรู้แนวปฏิบัติของหน่วยงานเกี่ยวกับการใช้ทรัพย์สินของราชการที่ถูกต้องไม่ครบถ้วน หรือรู้เพียงบางส่วนถึง ประมาณร้อยละ      **i20 ขั้นตอนการขออนุญาตเพื่อยืมทรัพย์สินของราชการ ไปใช้ปฏิบัติงานมีความสะดวก มากน้อยเพียงใด :** จะเห็นได้ว่า มีผู้มีส่วนได้ส่วนเสียภายใน เห็นว่าขั้นตอนการยืมทรัพย์สินของราชการนั้น ไม่ค่อยสะดวก ประมาณร้อยละ ดังนั้นจากข้อ i19 และ i20 วิเคราะห์ได้ว่า ผู้มีส่วนได้ส่วนเสียภายในเห็นว่า ขั้นตอนการขออนุญาตเพื่อยืมทรัพย์สินของราชการนั้น ควรปรับปรุงขั้นตอนให้มีความสะดวกมากขึ้น เพื่อที่จะปฏิบัติตามระเบียบขั้นตอนได้ในทุกภารกิจงาน เมื่อมีความสะดวก ขั้นตอนการยืมให้ถูกระเบียบก็จะไม่ถูกละเลย และมีการปฏิบัติตามอย่างครบถ้วน  **o34 การประเมินความเสี่ยงการทุจริตและประพฤติมิชอบประจำปี :** วิเคราะห์ได้ว่า การประเมินความเสี่ยงการทุจริตควรจะมีการประเมินความเสี่ยงการทุจริตเรื่องการใช้ทรัพย์สินของราชการเป็นประจำ เพื่อหาช่องว่างที่อาจจะเกิดทำให้มีการใช้ทรัพย์สินของราชการไปในทางที่ไม่ถูกต้อง เสี่ยงต่อการทุจริตได้ | 1. สร้างฐานความคิดการแยกแยะประโยชน์ส่วนรวมและประโยชน์ส่วนตัว และการมีจิตสำนึกสาธารณะ ให้แก่ผู้บริหาร และบุคลากรให้เกิดเป็นวัฒนธรรมขององค์กร  2. จัดทำแนวทางปฏิบัติ/ระเบียบการใช้ทรัพย์สินของราชการการยืมทรัพย์สินของราชการที่ถูกต้องตามระเบียบกฎหมาย กำหนดขั้นตอนปฏิบัติที่ชัดเจน มีแบบการขออนุญาต/การอนุมัติยืมที่มีรูปแบบที่สะดวก เปิดเผย และตรวจสอบได้ทั้งกรณีการยืมของ บุคคลภายในและบุคคลภายนอก หรือภาคเอกชนโดยนำเทคโนโลยีมาช่วยในการดำเนินการ  3.จัดทำการประเมินความเสี่ยงการทุจริตให้ครอบคลุมทุกภารกิจ และให้บุคคลากรแต่ละภารกิจได้มีส่วนร่วมในการจัดทำ | 1.ประชุมบุคคลากรเพื่อสร้างความรู้ความเข้าใจ ความตระหนักเกี่ยวกับสร้างฐานความคิดการแยกแยะประโยชน์ส่วนรวมและประโยชน์ส่วนตัว  2.ประชุมบุคคลากรให้เข้าใจถึงแนวทางปฏิบัติ/ระเบียบการใช้ทรัพย์สินของราชการการยืมทรัพย์สินของราชการ  3.ประชุมวางแผนจัดทำการประเมินความเสี่ยงการทุจริตให้ครอบคลุมทุกภารกิจ | สำนักปลัด  กองงาน........ | ไตรมาส 1 และ ไตรมาส 2 ปีงบประมาณ 2566 |
| **5.กระบวนการสร้างความโปร่งใสในการใช้งบประมาณและการจัดซื้อจัดจ้าง** | **i7 ท่านทราบข้อมูลเกี่ยวกับงบประมาณของหน่วยงานหรือของส่วนงานที่ท่านปฏิบัติหน้าที่ มากน้อยเพียงใด :** จะเห็นได้ว่ามีผู้มีส่วนได้ส่วนเสียภายใน ที่ยังไม่ทราบข้อมูลเกี่ยวกับงบประมาณยังไม่เพียงพอ ถึงเกือบร้อยละ  **i8 ท่านเคยเข้าไปมีส่วนร่วมในกระบวนการงบประมาณ มากน้อยเพียงใด :** จะเห็นได้ว่า มีผู้มีส่วนได้ส่วนเสียภายใน คิดว่าตนเองนั้นไม่มีส่วนร่วมในกระบวนการงบประมาณ มากถึงเกือบร้อยละ ดั้งนั้น จากข้อ i7 และ i8 วิเคราะห์ได้ว่าหน่วยงานอาจจะยังมีการสื่อสารประชาสัมพันธ์ถึงการใช้งบประมาณของหน่วยงานให้บุคคลากรภายในทราบยังไม่ทั่วถึงดี ทำให้บางส่วนไม่ทราบถึงงบประมาณของหน่วยงาน หรืออาจจะไม่เข้าใจถึงกระบวนการจัดทำหรือกระบวนการมีส่วนร่วมของการจัดทำงบประมาณในกลุ่มภารกิจของตนเอง  **o11 แผนดำเนินงานและการใช้งบประมาณประจำปี :** วิเคราะห์ได้ว่า หน่วยงานควรจัดทำในรูปแบบที่บุคคลากรภายในเข้าถึงได้ง่าย และทราบแหล่งที่จะเข้าไปถึงข้อมูลดังกล่าว เพื่อสร้างการมีส่วนร่วมถึงการรับรู้ข้อมูลด้านงบประมาณ และเปิดโอกาสให้มีส่วนร่วมในการกำหนดแผนงานด้านงบประมาณ ตามกลุ่มภารกิจของหน่วยงาน เพื่อการบริหารงานที่โปร่งใส | 1. มีมาตรการแจ้งเวียนให้บุคลากรภายในหน่วยงานและสื่อสารให้สาธารณชนทราบ เรื่องแผนการใช้จ่ายงบประมาณประจำปี ความคืบหน้า ความคุ้มค่า หรือประโยชน์ที่จะเกิดขึ้น โดยเฉพาะโครงการพัฒนาท้องถิ่น  2. จัดทำรายงานการใช้งบประมาณรายจ่ายประจำปีการจัดซื้อวัสดุ ครุภัณฑ์งานก่อสร้างงานส่งเสริมคุณภาพชีวิต เป็นต้น โดยระบุวัตถุประสงค์ที่ชัดเจนในการใช้จ่าย จำนวนงบประมาณที่เบิกจ่าย และเผยแพร่ประชาสมพันธ์ให้บุคลากรและสาธารณชนได้รับทราบ  3. ส่งเสริมมาตรการในการเปิดเผยข้อมูลที่เกี่ยวข้องกับงบประมาณ ให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 อย่างเคร่งครัด  4. เผยแพร่ประชาสมพันธ์แผนการใช้จ่ายงบประมาณประจำปี และส่งเสริมให้บุคลากรทุกสำนัก/กอง มีส่วนร่วมให้มีการติดตามความก้าวหน้าการเบิกจ่ายงบประมาณขององค์กรปกครองส่วนท้องถิ่น โดยจัดให้มีการประชุม และรายงานผลการใช้จ่ายงบประมาณในระดับหน่วยงานประจำเดือน หรือประจำไตรมาส  5. มีมาตรการการลงโทษที่ชัดเจนรวดเร็ว หากพบการใช้จ่ายงบประมาณเพื่อประโยชน์ส่วนตน/พวกพ้องและการเบิกจ่ายที่เป็นเท็จ ปกปิดหรือไม่ตรงกับความเป็นจริง | 1.ประชุมบุคคลากรเพื่อสร้างความรู้ความเข้าใจ เรื่องแผนการใช้จ่ายงบประมาณประจำปี ความคืบหน้าการใช้งบประมาณ ให้มีส่วนร่วมในการแสดงความคิดเห็นต่อผลการใช้งบประมาณ และชี้แจงแหล่งการเข้าถึงข้อมูลด้านงบประมาณที่เปิดเผยต่อสาธารณชนทราบ เพื่อให้ทราบโดยทั่วกัน  2.ประชาสัมพันธ์ด้านงบประมาณต่อสารธารณชนทราบ ในช่องทางต่าง ๆ ของหน่วยงาน และเผยแพร่ในรูปแบบที่สามารถเข้าถึงได้ง่าย และสามารถนำไปพัฒนาข้อมูลสืบค้นต่อได้ | สำนักปลัด | ไตรมาส 1 และ ไตรมาส 2 ปีงบประมาณ 2566 |
| **6.กระบวนการควบคุม ตรวจสอบการใช้อำนาจและการบริหารงานบุคคล** | **i18 การสรรหา บรรจุ แต่งตั้ง โยกย้าย เลื่อนตำแหน่ง ในหน่วยงานของท่าน มีการเอื้อประโยชน์ให้บุคคลใดบุคคลหนึ่ง หรือพวกพ้อง มากน้อยเพียงใด :** จะพบว่ามีบุคลากรภายในเห็นว่าการสรรหา บรรจุ แต่งตั้ง โยกย้ายฯ มีการเอื้อประโยชน์ให้บุคคลใดบุคคลหนึ่ง ร้อยละ ซึ่งวิเคราะห์ได้ว่าอาจจะเกิดจากการยังไม่เข้าใจถึงหลักเกณฑ์การบริหารและพัฒนาทรัพยากรบุคคล ตาม**ข้อ o25 หลักเกณฑ์การบริหารและพัฒนาทรัพยากรบุคคล** ที่เพียงพอ ทำให้อาจเกิดความเข้าใจหลักเกณฑ์บางส่วนคลาดเคลื่อน และทำให้เข้าใจว่า มีการเอื้อประโยชน์แก่บุคคลใดบุคคลหนึ่งหรือพวกพ้อง | 1.มีการประกาศเจตนารมณ์ในการนำหลักคุณธรรมมาใช้ในการบริหารงานบุคคล ไม่เข้าไปแทรกแซงการบริหารงานบุคคลขององค์กร ไม่มีการซื้อขายตำแหน่ง และไม่มีการเอื้อประโยชน์ให้แก่กลุ่มหรือพวกพ้อง ตลอดจนมีแนวทางปฏิบัติ กรณีมีการแทรกแซงการบริหารงานบุคคลภายในหน่วยงาน รวมทั้งเผยแพร่ ประชาสมพันธ์ ให้แก่บุคลากร และประชาชนทราบ  2. ส่งเสริมการรวมกลุ่ม/จัดให้มีช่องทางหรือจัดเวทีแลกเปลี่ยนความคิดเห็นของบุคลากรเกี่ยวกับการบริหารงานของผู้บริหาร เพื่อสะท้อนไปยังผู้บริหารเพื่อนำไปปรับปรุงและพัฒนาการบริหารงานต่อไป | 1.ประชุมบุคคลากรเพื่อสร้างความรู้ความเข้าใจ เรื่องหลักเกณฑ์การบริหารและพัฒนาทรัพยากรบุคคล ที่เพียงพอ ให้มีส่วนร่วมในการแสดงความคิดเห็น  2.จัดให้มีช่องทางหรือจัดเวทีแลกเปลี่ยนความคิดเห็นของบุคลากรเกี่ยวกับการบริหารงานของผู้บริหาร | สำนักปลัด | ไตรมาส 1 และ ไตรมาส 2 ปีงบประมาณ 2566 |
| **7.กลไกและมาตรการในการแก้ไขและป้องกันการทุจริตภายในหน่วยงาน** | **i26 มาตรการป้องกันการทุจริตของหน่วยงานท่าน สามารถป้องกันการทุจริตได้จริงมากน้อยเพียงใด :** จะพบว่าบุคคลากรภายในของหน่วยงาน เห็นว่ามาตรการป้องกันการทุจริตนั้น ยังไม่สามารถป้องกันการทุจริตได้อย่างเต็มประสิทธิภาพ ซึ่งวิเคราะห์ได้ว่า อาจจะเกิดจากยังไม่เคยมีกรณีทุจริตในเรื่องตามมาตรการที่ตั้งไว้ ทำให้อาจจะไม่มั่นใจว่ามาตรการจะสามารถป้องกันได้ และด้วย **e10 หน่วยงานมีช่องทางที่ท่านสามารถแจ้ง ให้ข้อมูล หรือร้องเรียน ในกรณีที่พบว่า มีเจ้าหน้าที่มีการเรียกรับสินบนหรือทุจริตต่อหน้าที่ หรือไม่ :** พบว่ามีผู้ใช้บริการของหน่วยงานยังไม่ทราบว่ามีช่องทางดังกล่าว ประมาณร้อยละ 16.13 วิเคราะห์ได้ว่า หน่วยงานควรเร่งประชาสัมพันธ์อย่างต่อเนื่อง เพื่อให้เกิดการรับรู้ถึงช่องทางการร้องเรียนทุจริต และสร้างความเชื่อมั่นถึงหน่วยงานเปิดโอกาสให้มีการตรวจสอบและรักษาความลับของผู้ร้องเรียน ให้สามารถกล้าที่จะร้องเรียนเมื่อพบเห็นการทุจริตของหน่วยงาน รวมถึง **o27 แนวปฏิบัติการจัดการเรื่องร้องเรียนการทุจริตและประพฤติมิชอบ :** ที่วิเคราะห์ได้ว่า หน่วยงานควรทบทวนและปรับปรุงแนวปฏิบัติการจัดการเรื่องร้องเรียนการทุจริตให้มีความรัดกุม และปลอดภัยต่อผู้ร้องเรียน และให้ความเป็นธรรมตามกฎหมายอย่างเคร่งครัด | 1.ผู้บริหารแสดงเจตจำนงในการบริหารงานด้วยความซื่อสัตย์สุจริต ทั้งด้วยวาจาและลายลักษณ์อักษรและเผยแพร่ตอบุคลากรและสาธารณชนให้ทราบโดยทั่วกัน  2. ผู้บริหารประกาศนโยบายไม่รับของขวัญหรือของกำนัลจากการปฏิบัติหน้าที่(No Gift Policy) อันเป็นการแสดงนโยบายว่าผู้บริหาร เจ้าหน้าที่ทุกระดับ ไม่รับของขวัญหรือของกำนัลจากการปฏิบัติหน้าที่เพื่อเป็นการหลีกเลี่ยงการกระทำที่อาจมีผลต่อดุลพินิจ หรือการตัดสินใจในการปฏิบัติหน้าที่ซึ่งอาจนำไปสู่การเลือกปฏิบัติ มีผลประโยชน์ทับซ้อนได้  3. ผู้บริหารกำหนดนโยบายมาตรการแผนงาน หรือโครงการ/กิจกรรม เพื่อพัฒนาหน่วยงานให้มีคุณธรรมและความโปร่งใสด้วยการจัดทำแผนปฏิบัติการป้องกันการทุจริต.และเผยแพร่ประชาสมพันธ์ให้บุคลากรและประชาชนทราบ  4. ผู้บริหารจัดสรรงบประมาณเพื่อขับเคลื่อนดำเนินงานตามแผนปฏิบัติการป้องกันการทุจริตที่แสดงเจตจำนงไว้  5. ผู้บริหารกำกับดูแล ติดตามการนำแผนปฏิบัติการป้องกันการทุจริตขององค์กรปกครองส่วนท้องถิ่นไปสู่การปฏิบัติ ไม่น้อยกว่าร้อยละ 80 ของจำนวนโครงการ/กิจกรรม ตามแผนฯ ที่กำหนดไว้ รวมทั้งเผยแพร่ประชาสมพันธ์ผลการดำเนินงานป้องกันการทุจริตให้บุคลากรและประชาชนทราบ  6. ส่งเสริมให้ประชาชน และภาคส่วนต่าง ๆ เข้ามามีส่วนร่วม ตรวจสอบการบริหารงานของหน่วยงาน | 1.ตั้งคณะทำงานขับเคลื่อนจริยธรรม เพื่อเสนอมาตรการการป้องกันการทุจริตในหน่วยงานที่มีประสิทธิภาพและดำเนินการได้จริง  2.ประชุมบุคคลากรเพื่อสร้างความรู้ความเข้าใจ ความตระหนักเกี่ยวกับมาตรการป้องกันการทุจริตของหน่วยงาน  3.ประชาสัมพันธ์ด้านมาตรการการป้องกันการทุจริตของหน่วยงานให้สาธารณชนทราบ ในช่องทางต่าง ๆ ของหน่วยงาน และเผยแพร่ในรูปแบบที่สามารถเข้าถึงได้ง่าย และสามารถนำไปพัฒนาข้อมูลสืบค้นต่อได้ | สำนักปลัด | ไตรมาส 1 และ ไตรมาส 2 ปีงบประมาณ 2566 |

**การวิเคราะห์ข้อจำกัดของหน่วยงานในการดำเนินการประเมินคุณธรรมและความโปร่งใสในการดำเนินงานของหน่วยงานภาครัฐ**

|  |  |  |  |
| --- | --- | --- | --- |
| **การวิเคราะห์ข้อจำกัดของหน่วยงานในการดำเนินการประเมินคุณธรรมและความโปร่งใสในการดำเนินงานของหน่วยงานภาครัฐ** | | | |
| **Man : ด้านบุคคลกร** | **Money : ด้านงบประมาณ** | **Method : ด้านบริหารจัดการ** | **Material : ด้านทรัพยากร** |
| 1. มีการปรับเปลี่ยนโยกย้ายบุคลากรบ่อยครั้ง ทำให้การรับผิดชอบงานไม่ต่อเนื่อง 2. มีอัตรากำลังน้อย แต่ภาระงานค่อนข้างมาก | 1. งบประมาณของหน่วยงานมีจำกัด และต้องกระจายในแต่ละภารกิจให้สอดคล้อง กับภารกิจหน้าที่ ทำให้การพัฒนาด้านเทคโนโลยีที่จะอำนวยความสะดวกการให้บริการแก่ผู้มาใช้บริการ เป็นไปด้วยความล่าช้า หรือได้เพียงบางส่วน 2. งบประมาณที่เกี่ยวข้องกับการฝึกอบรม มีอยู่อย่างจำกัด แต่ต้องให้ครอบคลุมทุกภารกิจที่จำเป็น | 1. ในแต่ละภารกิจ มีภารงานประจำค่อนข้างมาก และงานที่เป็นงานเร่งด่วนไม่สามารถกำหนดได้ล่วงหน้า ทำให้บางครั้ง เวลาในการบริหารการประเมิน ITA จึงมีค่อนข้างจำกัด ซึ่งจะต้องทำให้เสร็จทันปฏิทินการประเมิน | 1. งบประมาณด้านทรัพยากรของหน่วยงานที่จะอำนวยความสะดวก หรือความรวดเร็วในด้านเอกสาร หรือเทคโนโลยี ค่อนข้างจำกัด 2. องค์ความรู้ของเจ้าหน้าที่ที่รับผิดชอบนั้น อาจจะต้องเรียนรู้ไประหว่างการประเมิน ITA ทำให้มีความล่าช้าในการจัดเตรียมข้อมูล หรืออาจทำให้จัดเตรียมข้อมูลไม่ตรงตามองค์ประกอบที่กำหนดได้ |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*